

























A. ŽENKLINIMAS

INFORMACIJA ANT IŠORINĖS PAKUOTĖS

KARTONO DĖŽUTĖ

1.	VAISTINIO PREPARATO PAVADINIMAS

HEMAFER-S 20 mg/ml injekcinis tirpalas
geležis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 ml tirpalo yra 20 mg geležies (geležies sacharozės pavidalu). 
Kiekvienoje 5 ml ampulėje yra 100 mg geležies (geležies sacharozės pavidalu).


3.	PAGALBINIŲ MEDŽIAGŲ SĄRAŠAS

Pagalbinės medžiagos: injekcinis vanduo, natrio hidroksidas (pH reguliuoti).


4.	FARMACINĖ FORMA IR KIEKIS PAKUOTĖJE

Injekcinis tirpalas. 
5 ampulės (5 ml)
6 ampulės (5 ml)


5.	VARTOJIMO METODAS IR BŪDAS (-AI)

Leisti į veną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš vartojimą reikia apžiūrėti, ar ampulėse nėra nuosėdų.


8.	TINKAMUMO LAIKAS

Tinka iki {mm/MMMM}
Atidarius ampulę ir praskiedus suvartoti nedelsiant. 



9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje. Ampules laikyti išorinėje dėžutėje, kad preparatas  būtų apsaugotas nuo šviesos.
Negalima užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas: UAB „PharmaDIA“


12.	LYGIAGRETAUS IMPORTO LEIDIMO NUMERIS (-IAI)

LT/L/17/0542/001
LT/L/17/0542/002

13.	SERIJOS NUMERIS 

Serija


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA



16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris} 
NN: {numeris}

-----------------------------------------------------------------------------------------------------------------
Gamintojas: UNI-PHARMA KLEON TSETIS PHARMACEUTICAL LABORATORIES S.A., Graikija

Perpakavo: Lietuvos ir Norvegijos  UAB „Norfachema“ Vytauto g. 6, 55175 Jonava, Lietuva.

Perpakavimo serija:




























































B. PAKUOTĖS LAPELIS





































Pakuotės lapelis: informacija vartotojui

HEMAFER-S 20 mg/ml injekcinis tirpalas
geležis

Atidžiai perskaitykite visą šį lapelį, prieš pradėdami vartoti vaistą nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba slaugytoją. Žr. 4 skyrių.


Apie ką rašoma šiame lapelyje?

1.	Kas yra HEMAFER-S ir kam jis vartojamas
2.	Kas žinotina prieš vartojant HEMAFER-S
3.	Kaip vartoti HEMAFER-S
4.	Galimas šalutinis poveikis
5.	Kaip laikyti HEMAFER-S
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra HEMAFER-S ir kam jis vartojamas

HEMAFER-S yra vaistas, kurio sudėtyje yra geležies sacharozės pavidalu.
HEMAFER-S yra vartojamas į veną geležies trūkumui šalinti, kai gydymas geriamosiomis geležies tabletėmis negalimas arba neveiksmingas. 

Prieš vartojant gydytojas atliks kraujo tyrimą ir nustatys Jums reikalingą HEMAFER-S dozę.


[bookmark: _Toc129243140][bookmark: _Toc129243265]2.	Kas žinotina prieš vartojant HEMAFER-S

HEMAFER-S vartoti negalima:
· jeigu yra alergija (padidėjęs jautrumas) šiam vaistui ar bet kuriai pagalbinei šio vaisto medžiagai (jos išvardytos 6 skyriuje);
· jeigu yra pasireiškusi sunki alerginė (padidėjusio jautrumo) reakcija kitiems leidžiamiesiems geležies preparatams;
· jeigu mažakraujystę Jums sukėlė ne geležies trūkumas;
· jei Jūsų kraujyje yra geležies perteklius arba geležies pasisavinimas organizme yra sutrikęs.

Jeigu abejojate, prieš vartodami HEMAFER-S kreipkitės į gydytoją.

Įspėjimai ir atsargumo priemonės
Pasitarkite su gydytoju arba slaugytoja prieš pradėdami vartoti HEMAFER-S:
· jeigu yra pasireiškusi alergija vaistams;
· jeigu sergate sistemine raudonąja vilklige;
· jeigu sergate reumatoidiniu artritu;
· jeigu sergate sunkios formos astma, egzema ar kitomis alergijomis;
· jeigu Jūs sergate ūminėmis ir lėtinėmis infekcinėmis ligomis;
· jeigu Jūsų kepenų veikla sutrikusi.

Vaikams
Vaisto dozę ir vartojimo dažnį nustatys gydytojas.


Kiti vaistai ir HEMAFER-S
Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.
Taip yra dėl to, kad HEMAFER-S gali turėti įtakos kai kurių kitų vaistų veikimui. Taip pat kai kurie kiti vaistai gali turėti įtakos HEMAFER-S veikimui.

Ypač svarbu pasakyti gydytojui arba vaistininkui, jeigu vartojate geriamuosius vaistus, kurių sudėtyje yra geležies. Jie gali neveikti, jei bus vartojami tuo pat metu, kai Jums leidžiamas HEMAFER-S.

Nėštumas, žindymo laikotarpis ir vaisingumas

Nėštumas
HEMAFER-S vartojimas moterims nėštumo metu nebuvo tirtas. Jeigu esate nėščia, manote, kad galbūt esate nėščia, arba planuojate pastoti, būtinai pasakykite apie tai gydytojui.
Jei pastojote gydymo metu, pasitarkite su gydytoju. Gydytojas nuspręs, ar Jums galima vartoti šio vaisto.

Žindymo laikotarpis
Jeigu žindote kūdikį, tai prieš vartodama HEMAFER-S pasitarkite su gydytoju.

Vaisingumas
Tyrimai su gyvūnais poveikio vaisingumui neparodė.

Vairavimas ir mechanizmų valdymas
HEMAFER-S gebėjimo vairuoti ir valdyti mechanizmus neveikia. Tačiau po HEMAFER-S vartojimo galite jausti svaigulį arba sumišimą. Jeigu Jums tai pasireiškia, nevairuokite ir nevaldykite prietaisų ar mechanizmų. 

HEMAFER-S sudėtyje yra natrio
[bookmark: _Hlk43212340]Kiekviename šio vaisto mililitre yra 7 mg natrio (valgomosios druskos sudedamosios dalies). Tai atitinka 0,4 % didžiausios rekomenduojamos natrio paros normos suaugusiesiems.


[bookmark: _Toc129243141][bookmark: _Toc129243266]3.	Kaip vartoti HEMAFER-S

Gydytojas nuspręs, kokį HEMAFER-S kiekį Jums reikia skirti. Jis taip pat nuspręs, kaip dažnai ir kiek laiko reikės jį vartoti. Gydytojas atliks kraujo tyrimą, kad nustatytų dozę.

Gydytojas ar slaugytoja suleis HEMAFER-S vienu iš šių būdų:
· lėta injekcija į veną – 1‑3 kartus per savaitę;
· infuzija (lašeline) į veną – 1‑3 kartus per savaitę;
· dializės metu – vaistas bus suleistas į dializatoriaus veninę atšaką.
HEMAFER-S bus leidžiamas aplinkoje, kurioje bus prieinama skubi pagalba imuninių - alerginių reiškinių atveju.

Po kiekvieno vaisto suleidimo gydytojas arba slaugytoja Jus stebės mažiausiai 30 minučių.


[bookmark: _Toc129243142][bookmark: _Toc129243267]4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Alerginės reakcijos (gali pasireikšti ne daugiau nei 1 iš 1 00 asmenų)
Jeigu Jums pasireiškė alerginė reakcija, nedelsdami pasakykite gydytojui arba slaugytojai. Tarp požymių gali būti:
· žemas kraujospūdis (svaigulys, apsvaigimo pojūtis ar alpulys);
· veido patinimas;
· kvėpavimo pasunkėjimas.
· skausmas krūtinės srityje, kuris gali būti galimai sunkios alerginės reakcijos, vadinamos Kounis sindromu, požymis.

Kitoks šalutinis poveikis 

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· Pakitęs skonio pojūtis, pvz., metalo skonis (paprastai tai netrunka labai ilgai).
· Kraujospūdžio sumažėjimas ar padidėjimas.
· Pykinimas.
· Reakcijos aplink injekcijos ar infuzijos vietą, pvz., skausmas, dirginimas, niežulys, hematoma (kraujo išsiliejimas) arba spalvos pakitimas leidžiamam vaistui patekus į odą.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· Galvos skausmas arba svaigulys.
· Pilvo skausmas arba viduriavimas.
· Pykinimas arba vėmimas.
· Švokštimas, kvėpavimo pasunkėjimas.
· Niežulys, išbėrimas.
· Raumenų spazmai, mėšlungis arbaskausmas.
·  
· Dilgsėjimas arba kitaip pakitęs lytėjimo pojūtis.
· Susilpnėjęs lytėjimo pojūtis.
· Venų uždegimas.
· Raudonis, deginimo pojūtis.
· Vidurių užkietėjimas.
· Sąnarių skausmas.
· Skausmas galūnėse.Nugaros skausmas.
· Šalčio krėtimas.
· Silpnumas, nuovargis.
· Rankų ir kojų patinimas.
· Skausmas.
· Padidėjęs kepenų fermentų kiekis (GGT, ALT, AST) kraujyje.
· Padidėjęs feritino kiekis serume.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· Alpulys.
· Mieguistumas.
· Smarkus širdies plakimas (palpitacija).
· Šlapimo spalvos pokyčiai.
· Krūtinės skausmas.
· Padidėjęs prakaitavimas.
· Karščiavimas.
· Padidėjęs laktato dehidrogenazės kiekis kraujyje.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
Sumažėjęs budrumas, sumišimo būklė, sąmonės praradimas, nerimas, drebulys, veido, burnos, liežuvio ar gerklės patinimas, galintis pasunkinti kvėpavimą (angioneurozinė edema), retas pulsas, dažnas pulsas, kraujotakos kolapsas (galintis pasireikšti staigiu suglebimu), venų uždegimas, dėl kurio susidaro kraujo krešulių (tromboflebitas), ūminis kvėpavimo takų susiaurėjimas, pasireiškiantis sunkumu įkvėpti, niežėjimas, dilgėlinė, išbėrimas ar odos raudonis, šaltas prakaitas, bendras negalavimas, išblyškusi oda, staigios gyvybei pavojingos reakcijos (alerginiai šokai). Į gripą panaši liga gali pasireikšti po kelių valandų / dienų po injekcijos ir jai paprastai būdingi tokie simptomai kaip aukšta temperatūra ir raumenų bei sąnarių skausmai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytoju arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti HEMAFER-S

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir ampulės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25C temperatūroje. Ampules laikyti išorinėje dėžutėje,  kad preparatas  būtų apsaugotas nuo šviesos. Negalima užšaldyti.
Atidarius ampulę, preparatą vartoti nedelsiant. 
Praskiedus natrio chlorido infuziniu tirpalu, praskiestą tirpalą reikia vartoti nedelsiant.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

HEMAFER-S sudėtis

-	Veiklioji medžiaga yra geležis (geležies sacharozės pavidalu). 1 ml injekcinio tirpalo yra 20 mg geležies. Kiekvienoje 5 ml ampulėje yra 100 mg geležies.
-	Pagalbinės medžiagos yra injekcinis vanduo ir natrio hidroksidas (pH  reguliuoti).

HEMAFER-S išvaizda ir kiekis pakuotėje

HEMAFER-S yra tamsiai rudas, neskaidrus vandeninis tirpalas.
HEMAFER-S yra tiekiamas stiklo ampulėse, kurių kiekvienoje yra 5 ml injekcinio tirpalo (atitinkamai 100 mg geležies). 
Kartono dėžutėje yra 5 arba 6  ampulės. 

Registruotojas eksportuojančioje valstybėje  ir gamintojas 
UNI-PHARMA KLEON TSETIS PHARMACEUTICAL LABORATORIES S.A. 
14th km National Road 1,
GR-145 64 Kifissia, Graikija

Lygiagretus importuotojas 
UAB „PharmaDIA"
Jonavos g. 6 - 5, Kaunas
Tel. +370 699 47612
El. Paštas info@pharmadia.eu

Perpakavo 
Lietuvos ir Norvegijos  UAB „Norfachema“
Vytauto g. 6, LT-55175 Jonava
Lietuva

Šis pakuotės lapelis paskutinį kartą peržiūrėtas 2026-08-07.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/
---------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams.

Vartojimas
Kiekvieną kartą atidžiai stebėkite, ar HEMAFER-S vartojimo metu ir po vartojimo pacientams nepasireiškė padidėjusio jautrumo požymių ar simptomų.

HEMAFER-S turėtų būti vartojamas tik visa būtina gaivinimo įranga aprūpintoje aplinkoje ir kai netoliese yra personalo, išmokyto atpažinti ir suvaldyti anafilaksines reakcijas. Mažiausiai 30 minučių po kiekvienos HEMAFER-S injekcijos reikia stebėti, ar pacientui nepasireiškė nepageidaujamas poveikis.

Vartojimo metodas
HEMAFER-S turi būi vartojamas tiktai į veną. Galima jį skirti lašeline infuzija, lėtai leisti į veną arba tiesiai suleisti į dializės aparato veninę liniją.

Būtina sekti, kad vaistinio preparato nepatektų į šalia venos esančius audinius, nes gali pasireikšti skausmas, uždegimas, oda gali tapti ruda.

Infuzija į veną
HEMAFER-S reikia skiesti steriliu 9 mg/ml (0,9 %) natrio chlorido  tirpalu. Vaistinį preparatą būtina skiesti prieš pat infuziją ir tirpalą reikia leisti tokiu būdu:

	HEMAFER-S dozė 
(mg geležies)
	HEMAFER-S dozė 
(ml )
	Maksimalus skiedimui vartojamo  
sterilaus 9 mg/ml natrio chlorido tūris
	Minimali infuzijos trukmė

	100 mg
	5 ml
	100 ml
	15 minučių

	200 mg
	10 ml
	200 ml
	30 minučių

	300 mg
	15 ml
	300 ml
	1,5 valandos

	400 mg
	20 ml
	400 ml
	2,5 valandos

	500 mg
	25 ml
	500 ml
	3,5 valandos 



Dėl vaistinio preparato stabilumo skiesti iki mažesnių koncentracijų negalima.
Injekcija į veną
HEMAFER-S galima leisti lėta intravenine injekcija 1 ml neskiesto tirpalo per minutę greičiu, neviršijant 10 ml HEMAFER-S (200 mg geležies) vienos injekcijos metu. 
Injekcija į veninę dializatoriaus atšaką
HEMAFER-S galima leisti hemodializės seanso metu tiesiai į veninę dializatoriaus atšaką tomis pačiomis sąlygomis, kurios taikomos intraveninei injekcijai.
Nesuderinamumas
Šio vaistinio preparato negalima maišyti su kitais, išskyrus sterilų 9 mg/ml (0,9 % m/V) natrio chlorido tirpalą. Dėl galimo nuosėdų atsiradimo ir (arba) sąveikos negalima naudoti jokių kitų tirpalų ir vaistinių preparatų. 
Suderinamumas su talpyklėmis, išskyrus pagamintas iš stiklo, polietileno ir PVC, nežinomas.

Vaistinio preparato ruošimo instrukcija
Prieš naudojant reikia apžiūrėti, ar ampulės yra be nuosėdų ir pažeidimų. Naudokite tik tas ampules, kuriose tirpalas yra be nuosėdų ir vienalytis. Praskiestas tirpalas turi būti rudas ir skaidrus.
Nesuvartotą vaistinį preparatą ar atliekas reikia tvarkyti laikantis vietinių reikalavimų.   



